Filipinak, edonorentzako erakargarri - bizkaie.biz\nNahikoa da Caticlanera Cebu Pacific-eko ATR hegazkin txikian doazen bidaiarien jazkerea ikustea ze asmo daukien asmetako: kolore bizidun praka laburrak, broma grafikodun euskarri bihurtutako kamisetak, eta gustu guztietarako partida bat sandalia. Hori ikusita gorbatak galarazota dagozala esan geinke, baina ezin esan bidaiariak homogeneoak direnik: unibersidadera joan orduko ondo pasau gura daben nerabe koadrilak, gozo-gozo agiri diran bikoteak ezkonbidaian, familia ugariak, eta andra-gizon nagusiren batzuk bere bai, paradisura bueltan, urrezko urrezko ezteguak ospatu gura, nahiz eta ez dan lehengo moduan. Boracayk 10,3 kilometro koadroko azalerea besterik euki ez arren, eta urte osoko 15.000 biztanle bakarrik baditu be, bidaiari guztien nahaia egiten dau. Azkenaldian, Australia eta Europako turistei beste batzuk gehitu jakiez, txinatarrak.\nHegazkinak balaztada gogor bategaz lurreratu da, baten batek ia-ia aurreko jesarlekua jo dau. Pistea laburra da, hegazkin batzuentzat lar laburra. Terminala etxeko egongelea izan daiteke, ez dago maletak batzeko zinta garraiatzailerik be. Baina bardin da, hona datozenek zeozelako abentura bila datoz eta. Aireportuaren kanpoaldean, gizon eta emakume talde itzel batek ondoetorria emoten deutse bidaiariei hamaikatxu eskaintzagaz. Izan be, inor ez da Caticlanen geratzen, eta oraindino txalupea hartu behar dabe Boracay joateko, hori da-eta bertara ailegetako modu bakarra. Zalantza barik, ez dago modu hobeagorik islearen inguruak ikusteko. Mueta guztietako katamaranak dagoz: txiki eta trauskilak, moderno eta lujoz hornidutakoak, edo lagun bakarra sartzeko modukoak. Belaren erromantizismoa edo motorraren pragmatismoa be, aukeran.\nHori uretan, jakina, hondarrean ez dago eta zalantzarik: White Beach, are zurizko hiru kilometroko luzerea daukan lur zerrendea. Baina, hau ez da ugarteak eskainten dauen gauza bakarra. Igaz, TripAdvisor atariko erabiltzaileek bidaiatzeko munduko bigarren hondartza onena izentau eben Boracay, eta Asian berau da barriro be lehenengoa. Zazpi kilometro ditu luzean, bizikletaz edo motorrean ibilteko ederto baten. Horregaitik, bidaiariak hainbat hondartza eder ditu aukeran, idatzi eban turismo-atariak ohar batean. Yapak Beacheko oskol zuriak ezagunak dira, White Beachek postal benetan ederrak eskaintzen ditu iluntzetan, eta Balinghai Beach urruntxuago dago, eztegu-bidairako egokiena, inoen. Deskribapen ona, duda barik.\nBaina, askok uste dabe hainbeste xarma globalizazinotik libre gordetea ezinezkoa dala, batzuek kritrikau egite dabe jente larregi dagoala gaur egun islan, masifikau egin dala. Amaibako eztabaidea da, edozelan be Boracayk asmau dau erakargarritasuna eta dotoreziaren arteko loturea lantzen.\nTxinatar turismo masiboa igarten dan arren, Gobernuak negozioa, erosotasuna eta naturearen arteko orekea ez galtzeko gogor dabil beharrean. Esaterako, aurton galarazo egin dau plastikozko boltsak eta poliestirenozko ontziak erabiltea. Plastiko bako ugartea izateko lehenengo pausua da, berau da eta bertoko kutsatzaile handiena.\nEguzkia eta hondartza lez sailkatutako edozein tokitan derigorrezkoa da gaueko giroa anitza. Txikia izan arren, Boracayk ondo antolatu dau gaueko aisialdiaren eskaintzea. Danak dagoz pozik danetarik dago-eta. Arlo baten be ez dagoenez eskaintza lar, ez dago mozkorraldi-turismoaren eraginik, Thailandiako hainbat ugartetan lez. Hemen, gura dauenak techno musikeaz entzun eta lau tekila zurrutada baten hartu leikez; ondoan, beste batzuk zuzeneko musikeaz gozetan daben bitartean, edo harantzatxuago bikoteek asiar gozo-gozoak lino zurizko mahai-zapietan jaten dituala. Lotarako be ez dago arazorik; Boracay ez da motxiladun turisten gunea, sofistikazino gehiago dago orain 1980an baino.\nFilipinetako 7.000 ugartedun artxipielagoan, izan be danetartik dago: Bohol, munduko primate txikienarea (tarseroa); Siquijor misteriotsua han bizi dira sorginengaitik; edo, Palawan, natura hutsa. Halanda be, Boracayk osogai aproposak batzen ditu: azpiegitura egokia, beste leku askotan ez dagoena, eta zerbitzu errazoizkoa eta atsegina. Horrek guzti horrek ia danerik daukan herrialde bateko lekurik erakargarriena bihurtzen dau.


UPV/EHUko titulu ofizialen curriculum-garapenerako oinarriak\n1. Unibertsitatearen zentzuak eta egitekoak bat etorri behar dute garai bakoitzeko gizarte‐ eta kultura‐dinamiken erritmoarekin. Azken hamarkadetan mundua erabat aldatu den bezalaxe, XXI. mendeko unibertsitatearen curriculum orokorrak ere bilakaera bat izan behar du, etengabe aldatzen ari den eta ezaugarri nagusitzat ziurgabetasuna duen gizartearen eskarietara egokitu ahal izateko. Goi‐mailako hezkuntzaren egitekoa, beraz, ingurunean gertatzen denaz jabetzen eta arduratzen diren pertsonak, etengabeko aldaketetara egokitzeko gai direnak eta arazo berriei sormenean eta etikan oinarrituta erantzuteko gai direnak prestatzea da.\n2. UPV/EHUk jakin badaki ezagutzaren gizarteak gaur egun dituen erronkei aurre egiteko premia itzela dagoela, eta beraz, bere tituluen curriculum‐garapena sustatu du. Horretarako, ekintza berritzaileak landu ditu, berariazko unibertsitate‐nortasuna garatzeko aukera ematen dion esparruaren baitan (UPV/EHUren 2007‐2010ko Plan Estrategikoa, 6. or.). Hala, Goi‐ Hezkuntzako Europear Esparrurako (GHEE) bateratasunak eta horrek dakartzan egitura‐aldaketek aukera paregabea osatzen dute kalitate‐, lehiakortasun‐ eta bikaintasun‐irizpideetan oinarritutako gure hezkuntza‐eredua osatzeko. Hartara, gure heziketa‐eskaintza nazioartekotu eta geruza handiagoko ikertzaile‐talentuak sustatu ahal izango ditugu.\n3. Azken urteotan, irakasleak irakaskuntza‐metodologia berrietan trebatzeko programak sustatu ditu UPV/EHUk, eta tituluen curriculum‐garapena berrikusteko eta hobetzeko prozesuak abian jarri ditu, GHEEren eskakizunetara egokitzeko asmoz. Orain arte gure hezkuntza‐komunitateak egin duen ahaleginari esker, berariazko hezkuntza‐eredu bat lantzeko oinarriak definitzeko aukera izango dugu gaur egun. Eredu horrek, jakina, balioa erantsi beharko dio gure hezkuntza‐eskaintzari eta goi‐hezkuntzako Europear espazio berriko gainerako eskaintzetatik bereizteko modua emango digu.\n4 Ikasleengan oinarria duen Ikaskuntza kooperatiboa eta dinamikoa (IKD) ereduak biltzen du, hain zuzen, aipatutako helburu hori. Eta horixe izango da, beraz, UPV/EHUko titulazio ofizialen curriculum‐garapenerako proposamena.\nIKD ereduaren ardatza ikasleen ikaskuntza‐prozesua da. Metodologia aktiboen bitartez eta informazioaren eta komunikazioaren teknologien laguntzarekin, ikaskuntza sustatzen du, irakaskuntza‐testuinguru eleanitzean.\nDinamikoa eta aktiboa da. Egokitze‐ eta aldaketa‐premiei erantzuteko (titulu berriak diseinatzea eta ezartzea, ECTS kredituak onartzea, berrikuntzarako premiaz jabetzea...) eta heziketari begira sortzen ari diren eskari berriei erantzuteko (etengabeko prestakuntza eta zuzenekoa ez den prestakuntza), antolamenduaren eta metodologiaren aldetiko erronka berriak bere egiten ditu.\nEredu plurala da. Tokian tokiko interpretazioa izango du, askotarikoa; titulu bakoitzak eta ikastegi bakoitzak bere interpretazioa egingo du, era malguan. Nolanahi ere, UPV/EHUren nortasun bateratuari erantzun beharko dio.\nIKD ereduaren oinarrian hezkuntza‐komunitatea osatzen duten eragile‐multzoaren arteko lankidetza‐lana dago: alegia, ikasleak, irakasleak, administrazio eta zerbitzuetako langileak, sailak, ikastegiak eta gizarte‐eragileak. Horiek guztiek irakaskuntza‐ eta ikaskuntza‐prozesuen gaineko proiektuak eta ekimenak partekatzen dituzte, elkarri begirako konfiantza‐giroan.\n5. IKD ereduaren arabera, titulu berrien curriculum‐garapena hazten eta hazten doa; eta, hain zuzen, funtsezko lau bidetatik hedatzen ari da:\nLehenik eta behin, irakas‐ekintzarekin zerikusia duten pertsonen etengabeko prestakuntza (irakasleak eta irakas‐jardunean laguntzen duten langileak), lanbide‐garapen egokia bultzatze aldera.\nBesteak beste, heziketa‐programek (ERAGIN, BEHATU eta UIPP Unibertsitateko Irakasleentzako Prestakuntza Programa), hezkuntza‐berrikuntzari laguntzeko proiektuek (PIE) eta irakas‐jarduna ebaluatzeko tresnek (DOCENTIAZ) lantzen dituzte IKD osatzeko ekintzak.\nIKD eredua garatzeko, bestalde, ezinbestekoa da etengabeko prozesu bat. Horren bitartez, UPV/EHUk bere gizarte‐ eta komunitate‐inguruneari begirako konpromisoa hartuko du. Bokazio publikoa eta ekonomiari zein gizarteari begirako iraunkortasun‐irizpideak izango ditu; eta ekitate‐ zein inklusio‐balioak sustatuko ditu. Era berean, IKDk aintzat hartzen ditu gure unibertsitatea kokatuta dagoen hiru lurralde historikoetako bakoitzaren ezaugarri eta berezitasunak, horiek sustatzeko asmoz; bide beretik, horietako bakoitzari dagokion heziketa‐ahalmena eskuratzen ahaleginduko da.\nGizarte‐inguruneari begirako erantzukizunezko curriculum‐garapena, hain zuzen, kanpo‐praktiken, gizarte‐ekimenekin egindako lankidetzen, gizarte‐sareen, enpresarekiko harremanaren, eta nazioarteko eskarmentua eta gure ikasleen lankidetza‐lana sustatzen duten mugikortasun‐programen bitartez gauzatzen da.\nIKD curriculum‐garapenak politika instituzionalak bultzatzen ditu, irakaskuntzarekin zerikusia duten eragileen arteko lankidetza sustatzeko, konfiantzan eta dinamismoan oinarritutako giroan. ehundu eta pareko programak (alegia ikastaro/moduluko eta graduko koordinatzaile‐irudien, kalitate‐batzordeen eta irakasle‐taldeen sustapenaren bitartez irakas‐jardunaren egitura instituzionala sustatzen dutenak) funtsezko elementuak dira irakaskuntza‐kultura berri honetan. Izaera instituzionaleko beste ekintza batzuk, ordea, IKD kultura sustatzeko ikuspegitik hartu beharko dira aintzat. Ekintza hauek, esaterako: hainbat irakaskuntza‐moduren eskaintza (denbora partzialean, zuzenekoa, erdi zuzenekoa, ez‐zuzenekoa), IKTen erabilera garrantzitsu eta iraunkorra, ebaluazioarekin lotutako araudi instituzionalak, irakaskuntza‐ikastegien eta espazio komunen (IKDguneak) azpiegituren diseinua eta espazioak erabiltzeko ordutegia handitzea.\nIKDk gonbita egiten die ikasleei, ikaskuntzaren beraren protagonista eta unibertsitatearen gobernurako elementu aktibo bihur daitezen. Horretarako, metodologia aktiboen bitartez (ERAGIN, UIPP Unibertsitateko Irakasleentzako Prestakuntza Programa) egindako ikaskuntza‐prozesua sustatzen du, etengabeko eta trebakuntzazko ebaluazioa bermatzen du, ikastegietan harrera‐programak sustatzen ditu, aurretiaz duen eskarmentua aitortzeko modua finkatzen du (akademikoa, profesionala, bizitzakoa, kulturala), eta mugikortasun‐programak (ERASMUS, SENEKA) eta lankidetza‐programak sustatzen ditu.\n6. Horregatik guztiagatik, IKD eredua gure "eman ta zabal zazu" leloaren ispilutzat daukagu, arbolak eta haren fruituak sinbolizatzen duena. Gure unibertsitatean dauka sustraituta, hain zuzen, bere oinarria; adarrak, berriz, harago daude zabalduta, eskuzabal eta emankor, gure mugen barnean eta horietatik kanpo ikasten, irakasten eta ikertzen diharduen komunitate osoa barne hartzen duela.\n(Beste leiho bat zabalduko du)UPV/EHUko titulu ofizialen curriculum-garapenerako oinarriak (pdf ,166,20 Kb)\n(Beste leiho bat zabalduko du)Bases for curriculum development on UPV/EHU official degrees (pdf ,179,33 Kb)


266.000 biztanleko lurgune euskalduna osatuta gogoratu du UEMAk mankomunitatearen 30 urteko ibilbidea • ZUZEU\n266.000 biztanleko lurgune euskalduna-\nLarunbat goizean batzar nagusia egin zuten udalerri euskaldunetako ehun bat alkatek eta zinegotzik Amasa-Villabonan, eta bi udal berri onartu zituzten UEMAn: Amasa-Villabona eta Zizurkil. Horiekin, 90 udal dira dagoeneko UEMAko kide.\nUEMAren 30 urteko ibilbidea eta lana gogoratzeko ekitaldi instituzionala egin zuten ondoren, eta bertan izan ziren euskalgintzako eta erakunde publikoetako ordezkari ugari.\nUEMAko lehendakari Iraitz Lazkanok nabarmendu zuenez, “erdaren erauntsiari aurre egiteko, euskararen ekosistema osoa elikatuko duen egiturazko neurri sendoak behar ditu euskarak, urte askoan egin dugun bidea eta lana benetan loratu dadin”.\nUdalerri Euskaldunen Mankomunitateak ohiko batzar nagusia egin zuen larunbatean Amasa-Villabonan, eta bertako udalak eta Zizurkilgoak mankomunitatera gehitzeko egindako eskaerak onartu zituzten batzarkideek. Horrela, 90 udal izatera heldu zen UEMA. Inoiz baino udal gehiago dira UEMAko kide, eta guztien artean 266.000 biztanleko lurgune euskalduna osatzen dute.\nUEMAko kide diren bi udal berrietako alkateek hitza hartu zuten batzarraren amaieran, eta hitzekin jolasean, herritarren eta UEMAren ekarpena eskertu ostean, Amasa-Villabona eta Zizurkil euskarak batzen dituela nabarmendu zuten. Horrela, urrats berriarekin “gure ametsak egi bilakatzeko bidean jarriko gara. Arnasgune izaten jarraitu nahi dugu”, adierazi zuten, Pedro Mari Otañoren Amets bat bertso sortako bertso batekin amaituz.\n1991ko maiatzean sortu zen UEMA, hainbat udalek Aizarnazabalgo Udalerri Euskaldunen Egunaren baitan egindako batzarraren ostean. Larunbatean, 30 urte geroago, batzar nagusia amaitu ondoren, Amasa-Villabonako Gurea antzokian gogoratu zuten ordudanik egindako bidea, eta UEMA bide urratzaile eta aitzindari izan dela nabarmendu zuten ekitaldian parte hartu zuten euskalgintzako zein erakunde publikoetako ordezkariek.\nKontseilua osatzen duten euskararen gizarte erakundeen izenean, Kontseiluko idazkari nagusi Paul Bilbaok zorionak eta eskerrak eman zizion UEMAri: “Eskerrik asko euskararen normalizazio-prozesuaren bihotza diren hizkuntza-arnasguneak bizirik mantentzeagatik; eskerrik asko arnasgune diren udalerri horietan politika aurrerakoiak sustatzeagatik; eskerrik asko euskaraz biziko den herrian bidea irekitzeagatik. Finean, arnasguneetan bizi ez garen euskaldunontzat, ikusgarri egiten duzue euskaraz normaltasunez bizitzerik badagoela”.\nEra berean, “azken egunotan salatzen ari garen bidegabekeria judizialak gogoan”, UEMAk urte askoan pairatutakoak izan zituen gogoan Bilbaok: “UEMArentzat oso ezaguna izan baita azken hamarkadotan botere judizialen eskuhartzea. Hor ere, eskerrik asko tinko eusteagatik, baina batez ere bide berriak irekitzeagatik”.\nPaul Bilbaoren ostean, Miren Dobaran Eusko Jaurlaritzako Hizkuntza Politikarako sailburuordeak eta Mikel Arregi Nafarroako Gobernuko Euskarabidea Euskararen Nafar Institutuko zuzendariak hartu zuten hitza. Biek ala biek udalerri euskaldunen eta arnasguneen garrantzia, UEMAk egindako ibilbidea eta erakundeen arteko elkarlanaren garrantzia nabarmendu zuten.\nMikel Arregik Nafarroako Gobernuak 2016an UEMArekiko izandako jarrera aldaketa aipatu zuen: “Aldaketa instituzionala gertatzearekin batera konfluentzia bide batera iritsi ginen, eta hori garrantzitsua da”. Udalerri euskaldunek Nafarroaren euskal komunitateari egiten dioten ekarpena aipatu zuen bigarrenik: “Euskal komunitatearentzat erreferentziazko herriguneak dira, gure arnasguneak direlako. Horrek ardura berezia eskatzen du instituzioen aldetik”. Azkenik, etorkizunari begirako erronkak aipatu zituen, UEMArekoko elkarlanean sakontzeko beharra nabarmenduz.\nEusko Jaurlaritzaren izenean, Miren Dobaran Hizkuntza Politikarako sailburuordea, pozik agertu zen ekitaldiarekin: “Benetan pozgarria da gaur hemen ospatzen ari garena. UEMAk 30 urte bete ditu, 90 arnasgune ditugu euskararen normalizazioari ezinbesteko ekarpena egiten, eta erakundeak eta UEMA denak hemen elkarlanean ari gara eraginkorragoak izateko. Beraz, zorionak UEMA osatzen duzuen guztioi”. Udalerrien, teknikarien, arduradun politikoen eta batez ere euskaraz bizitzea posible dela erakusten duten herritarren ekarpena gogoratu zuen ondoren.\nEuskararen arnasguneek hizkuntzaren biziberritzeari egiten dioten ekarpena aipatu zuen, hainbat adibide eta erronkarekin osatuta. “Gazteak eleanitzak dira arnasguneetan ere, eta ez dira kontziente, askotan, gure hizkuntzaren normalizazio prozesuan aktibo garrantzitsua direla. Arnasguneetako gazteei eskerrak, hiztun asko eta asko unibertsitateetan euskara erabiltzen hasi eta lehenengo aldiz hasten dira euskaraz bizitzen eskolatik kanpoko esparruetan. Horrexegatik dira ezinbestekoak UEMAk haur eta gazteentzako dituen ekimenak”.\nUEMAko lehendakari Iraitz Lazkanok adierazi zuenez, berriz, “udalak euskalduntzen aitzindaria, bide-urratzailea eta eredugarria izan da UEMAren lana eta, zalantzarik gabe, aurrera goaz horretan. Udalak euskalduntzeaz gain, ordea, udalerriak euskalduntzea ere ezinbestekoa denez, horretan ere urrats handiak egin ditugu azken hamar urte hauetan. Herritarren kontzientziazioan eta ahalduntzea oinarrizko zeregina bihurtu dira UEMArentzat. Eskola guztietara heltzen den UEMAren hezkuntza proiektua garatu dugu, edota euskararen arnasguneen garrantzia nabarmentzeko ARNASA GARA kanpaina, bi adibide soilik aipatzearren”.\nLazkanoren hitzetan, “dena, ordea, ez da ospatzeko modukoa. Orain ere ez dira garai onenak euskaraz bizi nahi dugunontzat. UEMA eta UEMAko kide diren udalak eredugarriak eta bide-urratzaileak izan dira euskararen biziberritzean eta herritarren eskubideen defentsan. Baita euskararen inguruan lanean ari diren hainbat gizarte eragile eta erakunde publiko ere. Baina azken asteotan ikusi dugun bezala, baditugu oso kezkatuta egoteko arrazoiak ere. Erdaren erauntsia etenik gabea, sendoa eta egiturazkoa da, aisialdiko eta kultur kontsumoko ohituretan nabaritzen dugun bezala”.\nHorrez gain, “UEMAren hastapenetan bezala, gaur egun ere, epaitegietatik ezarri nahi zaigu hizkuntza politika. Gaur hemen gauden asko eta asko, gaur astebete Bilbon ginen, Irungo udaltzainen kasuaren harira epaitegietatik iritsi den sententzia salatzeko. Eta gaur arratsaldean ere Baionan izanen gara, euskarak murgiltzea behar duela eta euskaren alde herri bat dagoela gogorarazteko. Baditugu kezkatuta egoteko arrazoiak”, adierazi zuen Lazkanok.\nAmaitzeko, erdaren erauntsia egiturazkoa dela eta horri aurre egiteko euskarak egiturazko erabaki eta neurri sendoak behar dituela adierazi zuen UEMAko lehendakariak: “Bidegurutzeetan, beti, erabakiak hartzeko garaia da, eta euskararen ekosistema osoa elikatuko duen egiturazko erabakiak behar ditugu orain, urte askoan egin dugun bidea eta lana benetan loratu dadin”.\nEkitaldira bildutako euskalgintzako eta erakunde publikoetako ordezkari ugari ondoan zituela egin zituen adierazpenok UEMAko lehendakariak. Ondoan izan zituen, besteak beste, udalerri euskaldunetako dozenaka alkate eta zinegotzi, Miren Dobaran Eusko Jaurlaritzako Hizkuntza Politikarako sailburuordea, Mikel Arregi Nafarroako Gobernuko Euskarabidea Euskararen Nafar Institutuko zuzendaria, Jabi Asurmendi Udalbiltzako lehendakaria, Garbiñe Mendizabal Gipuzkoako Foru Aldundiko Euskara Berdintasunerako zuzendaria, Xabier Arauzo Bizkaiko Foru Aldundiko Euskara zuzendaria, Paul Bilbao Kontseiluko idazkari nagusia, Agurne Gaubeka Hizkuntza Eskubideen Behatokiko zuzendaria, Kike Amonarriz Euskaltzaleen Topaguneko lehendakaria, Alizia Iribarren AEK-ko koordinatzaile nagusia, Martxelo Otamendi Berria egunkariko zuzendaria, Joanmari Larrarte Elkar Fundazioko komunikazio eta kultur arloko arduraduna, Jon Abril Elhuyar Fundazioko zuzendari nagusia, Rebeka Ubera EH Bilduko legebiltzarkidea, Andone Salbarredi, Eusko Alkartasuneko euskara arduraduna eta Igor Agirre Galtzaundi Euskara Taldeko koordinatzailea, besteak beste.\nBateko eta besteko ordezkariez gain, UEMAren 30 urteko ibilbidean UEMAren lehendakari kargua izan duten gehienak ere izan ziren Gurea antzokian: Antton Iztueta, Kontxi Gabantxo, Mikel Illarregi, Jon Bollar eta Maren Belastegi. Gaur egun UEMAren Zuzendaritza Batzordea osatzen duten ordezkari gehienak ere lagun izan zituen Lazkanok oholtzan: Aritz Abaroa (Bermeoko alkatea), Lierni Altuna (Aramaioko alkatea), Aitor Elexpuru (Berako alkatea), Nerea Odriozola (Zestoako zinegotzia) eta Joseba Palenzuela (Mutrikuko alkatea).\nEkitaldian, UEMAri ekarpen handia egin dioten bi lagun ere gogoan izan zituzten, eta hunkigarria izan zen txalo artean haien hurbilekoei lore sortak eman zizkioten unea. “UEMAren sortzaile, bide-urratzaile, koordinatzaile eta arima izan zen Iñaki Arregi” gogoratu zuen lehenik Lazkanok, UEMAk egindako bidea eta gaur egun duen babesa ikusita, gustura legokeela aipatuz, eta Arregiren alabari lore sorta emanez.\nBestetik, osasun arazoengatik gaur ekitaldian egon ezin izan zuen Karmele Aierbe ere gogoan izan zuen Lazkanok, “UEMAren alde egindako lanagatik, eta Iñaki Arregik bezala Euskal Herri euskaldun baten alde dena emateagatik”. UEMA osatzen duten guztien izenean, “besarkadarik eta muxurik handiena” bidali zion Aierberi, eta hari helarazteko lore sorta jaso zuen Ataungo alkate Martin Aramendik.\neuskara, udalerrieuskaldunak, UEMA\nGazte bahituak – 0


otsailak 20, Kanpezu — Bertso kuadrilla artekoa 2016\n2016-02-20 Kanpezu, Arabako Bertso Kuadrilla artekoa\nMendialdeko bertso-eskolak 2009an sortu zen, geroztik dinamismo ezin hobeago eman dio eskualde osoari; bai bertsolaritzatik begiratuta bai euskararen erabilpenaren ikuspuntutik. Euskararen arnasgune izateaz gain, plazara, herrira eta herriz herri ateratzen ditut bere jarduna: Agate Deuna, Bertso-piropo lehiaketa, Kanpezuko San Martin azoka…\nLarunbatean, Kanpezun, Arabako Bertso Kuadrilla artekoaren 4.topaketa antolakuntzaren ardura bere gain hartu zuen bertako bertso-eskolak. Guztira 40 lagun aritu ziren, bat-bateko lau talde eta idatzizko bi talde, honako hauek:\n- Bapateroak (Gasteiz)\n- Mendialdeko sorginak (idatzizko taldea)\n- Mendialdeko garaiezinak (idatzizko taldea)\nEguraldi ona lagun, egun osoko egitaraua prestatu zuten eguerditik hasita ilundu arte.\nEguerdian herriko plazan idatzizko bi taldeek prestatutako bertso sorta idatziak kantatu zituzten. Jarraian, bertatik hasitako poteoan, tabernaz taberna aritu ziren 4 taldeen partaideak: koplaka, puntuka…\nKanpezuko Bertso Kuadrilla artekoan, bertsoa eta herri kirola batera - Gehiago irakurri\nKanpezun, larunbat honetan Arabako Bertso Kuadrilla artekoa - Gehiago irakurri


11:59, 19 abuztua 2009ko berrikusketa\n26 bytes removed , Duela 12 urte\n01:38, 9 apirila 2009ko berrikusketa (aldatu)\n11:59, 19 abuztua 2009ko berrikusketa (aldatu) (desegin)\n[[Harea]] hau, harkaitzen [[meteorizazio]]aren ondorio da, tamaina oso txikiak izan arte zatituak diren harkaitzak. Basamortuetan, meteorzizazioa, mota mekanikokoa da, tenperatura kontraste zakarrengatik, materialak, uzkurtu eta dilatatzera behartzen dituena, hauek, zatitu egiten direlarik. Ondoren, haizeak harea altxatu egiten du, harkaitzekin talka egin eta, pixkanaka, partikula berriak erauziz, [[abrasio]] deritzon prozesu batetan. Haizeak, harea, distantzia handietara eraman dezake, eta metaketak sortu. [[Duna]]k, harea metaketak dira, eta ergaren eraketa ezaugarri bat da.\nErgak, bi hemisferioetako 20 eta 40 paraleloen artean aurkitzen diradaude. Erg aktiboak, urtean, bataz beste, 150 mm euri baino gehiago jasotzen ez dituzten lurraldeetara mugatzen dira. Handienak, [[Afrika]] iparraldean eta hegoaldean, [[Asia]]ko mendebalde eta erdialdean eta [[Australia]] erdialdean aurkitzen diradaude. [[Hegoamerika]]n, [[Peru]]ko kostaldera eta [[Argentina]]ko iparmendebaldera mugatzen dira. [[Iparramerika]]n, [[Altarreko Basamortu Handia]] bakarrik aurkitzen dadago, [[Mexiko]]ko [[Sonorako basamortua]]n, iparralderantz hedatzen dena, [[Arizona]]ko [[Yumako basamortua|Yumako basamorturaino]], eta [[Kalifornia]]ko hegoekialdeko Algodones Dunes. [[Nebraska]]ko Hareazko Muinoak, landaretzak finkotutako erg bat dira.


Ez goaz lanera | barretartia\nEz goaz lanera\nnoviembre 16, 2017 · de barretartia\t· en Entzuteko, Ikusteko, Irakurtzeko.\t·\nHona hemen azaroaren 15ean Euskadi Irratiko FAKTORIA saioan egin dudan kolaborazioaren gidoia, irudiak eta loturak.\nEntzun saioa (5 minutu eta 20 segundutik aurrera)\nEz daukat lanerako lanerako gogorik, eta hori dela eta beharrera ez joateko aitzakiez hitz egin nahi dut. Sentitzen dut (edo ez) Confebask, CEN eta Ipar Euskal Herriko nagusi andere/jaunak, baina ez zaizue post hau batere gustatuko. Izan ere, lehenik eta behin aholku orokor batzuk emango ditut, eta gero hasiko gara aitzakia zehatzekin.\nAstelehenak edo ostiralak ez erabili lanera ez joateko. Asteburua luzatu nahi izan duzula gehiegi nabarmentzen da. Hobe ostegunean ez joan eta ostirala zubi egitea 😉\nEz erabili inoiz “ez duzu sinistuko” esaldia. Hain zuzen ere nagusiak ez sinesteko aukerak areagotu egiten baitira esaldi hau erabiltzen baduzu.\nGezurra esaterakoan kontuz ibili behar dugu. Oso txarra da waxapez hiru hitz eskasekin esatea ez zarela joango, baina baita ere informazio gehiegi bidaltzea ere. Adibidez, termometroarekin argazki bat bidaltzea. Onena klasikoak: telefonoz deitu eta eztula egin.\nGoiz erdian mezu elektroniko pare bat idatzi. Eta esan bihar konfirmatuko diozula. Sinets dezatela gaixo egotea zuretzat ere marroi bat dela.\nZure gezurraz ez harrotu inoiz. Ez aipatu lankideei, ez eta sare sozialez ere. Tentazioa handia izaten da, baina ez arriskatu!\nHil egin naiz. Oso eraginkorra da baina soilik behin erabili dezakezu.\nLagunekin jatetxe batera joan nintzen, 4 ardo botila edan genituen, gero beste 4 gintonic, gero txakur batekin borrokatu nuela gogoratzen naiz eta gaur oso gaizki aurkitzen naiz. Ziur jatetxean zerbait txarra jan nuela, seguru otarrainxken maionesa izan zela. Ziur!\nAtzo epistemologia saiakera bat irakurtzen aritu nintzen eta konturatu naiz unibertsoa konstrukto mental bat dela konturatu naiz, eta beraz, nire buruan bakarrik existitzen dena. Nagusi anderea, zu soilik fantasia bat zara eta beraz, ez dut lanera joan beharrik.\nAspaldiko partez sexua izan dut bart gauean eta gihar guztiak minbera ditut, ezin naiz joan.\n–Izeba hil zaigu. -Aurreko asteko berdina? -Ez beste bat.\nBikoteak utzi egin nau (Beharbada erosketak egiten utzi zaitu autoz beste toki batean, baina dena ez dago azaldu beharrik).\nGuraso bilera daukat. Errukitu eta dena egingo da, ziur.\nEtxeko atea trabatu egin da eta ezin dut atera.\nGaseko teknikaria etorri behar du eta soilik goizean etorri daiteke, normalean 11etan Hau benetan gertatzen da.\nMugikorrera deitzen badizute lanetik atzerriko azentua jarri eta antzeko zerbait esan: “bizirrrrik ikusi nahi baduzu, sartu dirrrrua kontu honetan”.\nNire erlijioak urtean egun batzuetan lan egitea debekatu egiten dit, eta kasualitatea, gaur da egun horietako bat. Eta orain barkatu, pastafari jainkoa gurtzera noa eta.\nAutobusak, trenak, metroak ihes egin dit, eta hurrengoan denak ez ginen kabitzen.\nEgunero bi minutu beranduago geratzen naiz lanean eta beraz, 240 egunetik behin egun bat libre hartu behar dut.\nDenboraren makina asmatu dut. Funtzionatzen badu, orain dela 10 minutu ikusiko gara bulegoan.\nNoski makinak funtzionatzen zuela, gertatzen dena da unibertso paralelo batean ari naizela lanean.\nTxakurrak nire lanpostua jan du. Edo portatila, edo txostena,…\nGremlisak gaueko 12ak ondoren jan zuen, eta orain denok hilko gara!\nLabezomorro bat dago nire dutxan eta ezin naiz dutxatu.\nArratoi batek labezomorroa aurkitu du eta borrokan ari dira. Ezin dut komunetik atera!\n← #Wolframdeuna 2017 : zientzialariak hezur haragizkoak dira\nArrastoa uzten duten telebista saioak →\nAzken aldian... #GIFatzen #txispatuta #kalanbreak https://t.co/fIyPhF2bSQ 23 hours ago


Semalt Expert-ek 4 Aholkuak Ransomware-ek harrapatuta ez izateko aholkuak ditu\nRansomware erasoek gaur egun oso ohikoa bihurtu da enpresek, gobernuek eta korporazioek uste zuten sistema seguruena izan zela milaka dolar galdu zituztela hackerekin. Hona hemen lau aholku saihesteko ransomware-ekin saihesteko.\nKontutan izan Frank Abagnale-k Semalt adituen aholku hauek ere troiatar eta birusen segurtasunik eza lagun dezakeela.\n1. Ez erabili posta elektronikoko eranskin susmagarriak\nHacker gehienek mezu elektroniko bat bidaliko diete helburuei ransomware edo troiakoak dituzten eranskinekin - premier cru caudalie opiniones. Eranskinak irekitzean zure ordenagailuan softwarea automatikoki instalatuko da hackerraren kontrol osoa ordenagailura. Hori dela eta, posta elektronikoko eranskin susmagarriak inoiz irekitzen ez badituzu, zure helbidea edo lankideen antzekoa da.\n2. Ikusi klikatzen dituzun estekak\nBa al zenekien spammy link batean klik eginez ordenagailuan instalatutako ransomware baten ondorioz? Hori dela eta, ransomware-ek iraganean arrakasta izan duten korporazio gehienek bakarrik egin behar izan zuten hackerren milaka dolar galdu eta azkenean legezkoa baino ez zuten egin behar. Istorioaren morala da linean topatzen duzun edozein esteka sakatuz saihestu behar duzula. Inoiz ez dakizu zer gortinak atzean dabiltzan zure dirua irabazi aspertzen zain.\n3..Ikusi non softwarea deskargatzen duzunetik\nMilaka software garapen enpresek gaur egun munduan daude. Zoritxarrez, ez dira guztiak legitimarik. Zenbait bezero maltzurren software saltzen ari dira, bezeroak bilatzen duen softwarearen ordez. Softwarea deskargatzeko eta instalatzeko berehala ransomware bat sartuko da zure ordenagailuan, edukiak guztiz blokeatuz, erreskatearen zenbatekoa ordaindu arte. Segurua denez, gomendagarria da gune legitimo eta entzute handiko softwarea erosi eta deskargatzea soilik.\nGarrantzitsuagoa dena, prima software librea askea eta pitzatuen saihesteko. Gehienak softwareak instalatu ondoren ransomware bihurtzeko hirugarren programa batzuekin lotzen dira. Adware ere pitzatu edo doako softwarearekin batera instalatu daiteke .\n4. Inportazio anti-ransomware sendoa\nransomware erasoaren hazkundea Interneten segurtasuneko enpresek ordenagailuan instalatu dezaketen anti-ransomware software sendoa garatu dute, bat-baterako arriskua murrizteko. Zure ordenagailuan instalatu dezakezu anti-ransomware fidagarriena, eraginkorragoa eta fidagarria aurkitzeko. Ziurtatu aldiro-aldiro kontrolak exekutatzen dituzula zure ordenagailua softwarea maltzur hauetatik ziurtatzeko. Horrez gain, ziurtatu eguneratu egiten duzula aldizka, lehendik dagoen eta etorkizuneko ransomware aurre egiteko gaitasuna hobetzeko. Kontuan izan hackerrek software kaltegarria software honen bertsio berriak askatzen dituztela egunerokoan.\nLau aholku horiek ransomware-tik seguru mantenduko dituzu. Zure sistema eragilea berritzea ere kontuan hartu behar duzu enpresek gehienetan suebakiak eguneratzen dituztela ransomware identifikatu batek ezin duelako impenetrable egin. Garrantzitsuagoa dena, beti zure fitxategiak zure disko gogorrean edo hodeian babeskopean, eraso baten kasuan, ordenagailua formateatu eta fitxategiak berreskuratu ditzakezu hackerekin (erresoluzioaren zenbatekoa ordaindu beharrik izan ez dezaten).


Akuarioetarako LED pantailarik onenak eta haien ezaugarriak Arrainena\nAquariumeko LED pantaila\nGerman Portillo | | osagarriak, Ur gezako akuarioa\nAkuarioen munduan hasten garenean energia aurreztea ere kontuan hartu behar dugu. The akuarioko led pantailak Ohiko akuarioen sistema osoa iraultzen aritu dira. Akuarioetarako erabiltzen diren argi mota desberdinen zati handi bat ordezkatu dute, hala nola hodi fluoreszenteak eta haluroak. Aldaketa honen arrazoi nagusia LED argiak ematen duen energia kontsumo txikia da. Horrek gure akuarioa energetikoki eraginkorragoa da eta kalitate handiagoarekin argitu dezakegu.\nArtikulu honetan esango dizugu zeintzuk diren akuarioentzako LED pantailarik onenak eta zein modelo aukeratu zure baldintzen arabera.\n1 Aquariumerako LED pantailarik onenak\n1.1 NICREW ClassicLED Aquarium LED argia\n1.2 NICREW RGB LED Aquarium Argia\n1.3 LED ARGIAREN PANTAILA 40-50CM-KO AKUARIUMERAKO\n1.4 HAMABI 5050SMD\n1.5 DADYPET Led Aquarium Argia\n2 Zer da akuarioaren LED pantaila\n3 Zertarako balio du\n4 Aquariumean LED argiak erabiltzearen abantailak\n5 Nola aukeratu akuarioko LED pantaila\n6 Nola muntatu LED pantaila akuarioan\nAquariumerako LED pantailarik onenak\nAquarium LED argia, pantaila...\nVARMHUS LED argia Aquarium...\nNICREW ClassicLED LED argia ...\nAquariumerako BPS LED argia...\nNICREW ClassicLED Aquarium LED argia\nEredu honek 2 argi modu ditu. LED zuria eta LED urdina ditugu. Gauean argi urdina erabiltzen dugunean koral moluskuek ematen duten kolore fluoreszentea ikus dezakegu. Horrek dekorazio bikaina bihurtzen du gure etxerako. Altzairu herdoilgaitzezko euskarria du, 53-83 zentimetro inguruko luzera duen arrain biltegi baterako.\nEnergia aurrezpen handia du LED argiztapena sartuz. Lanpara herdoiltzen ez den plastikozko materialez egina dago. Material honen abantaila da akuarioetarako ez ezik, baita ere erabiltzen dela zisternak, maskotentzako kaiolak, rockeriak, eta logelan eta bulegoan ere bai.\nLanpara-euskarri integratua du akuarioko edozein lekutan kokatu ahal izateko. Klik egin dezakezu hemen modelo hau erosteko.\nNICREW RGB LED Aquarium Argia\nNICREW RGB Plus LED argia ...\nArgiztapen honekin ahal duzu eguneko eta gaueko ziklo guztiz automatikoak dituzte. Beharrezkoa denean bakarrik funtziona dezaten programatu ditzakezu. Horrela, argi naturala aprobetxatu dezakegu egunez eta arratsaldez landareak eta arrainak argitzeko eta gauez aktibatzeko. Gorriaren, berdearen, urdinaren eta zuriaren artean aldatzen diren kolore maila desberdinen aurka egin daiteke. Horrela, gure koloreak diseinatu eta kolore pertsonalizatu horiek gorde ditzakegu.\nPertsonalizagarriak diren 4 kolore erregulagarriak eta eguraldi modeloak ditu. Distira akuariotik jasotzen ari den argi kopuruaren arabera doitu dezakegu. egin klik hemen modelo hau erosteko.\nLED ARGIAREN PANTAILA 40-50CM-KO AKUARIUMERAKO\nLED ARGIAREN PANTAILA ...\nAquariumeko LED pantaila hau 40-50 zentimetroko luzera duten akuarioetarako diseinatuta dago. A +++ energia-eraginkortasuna du, beraz, erabileran energia asko aurrezten laguntzen digute. Gainera, akuarioan lekua aurrezten laguntzen digun diseinu nahiko dotorea eta argala du. Eredu hau klik eginez eros dezakezu hemen prezio onean.\nJOYHILL LED Aquarium Argia, ...\nAkuario batzuetarako diseinatuta dago luzeagoa 78 zentimetro inguruko luzera du. Bi kolore kolore ditu: urdina eta zuria. 9.8W-ko potentzia du. Argiaren kalitatea nahiko ona da, oso argia eta energia aldetik eraginkorra baita. Koloreak uneoro egonkorra izatearen abantaila du eta urpean edo kanpoaldean ere erabil daiteke. Irteerako tentsioa segurua da arrainentzat eta gizakientzat.\nPantaila oso gardena eta leherketen aurkako akrilikoa da. Horrek nahiko produktu iraunkorra eta garbitzeko erraza da. Erabiltzeko orduan ez dago zailtasunik, akuarioko edozein ventosa konektatzeko soilik. Igerilekuetan, urmaeletan edo rockeryetan erabil daiteke. egin klik Ez da produktuik aurkitu. eredu hau lortzeko.\nDADYPET Led Aquarium Argia\nNO.17 LED Aquarium Argia, ...\nAkuarioentzako LED pantailarik onenetakoa da, kolore eta modelo ugari dituelako. Argiak kolore aldakorreko 24 ale eta haririk gabeko urruneko 4 kontrol modelo ditu. Horrek arrain-biltegietan ez ezik, zisternetan, harkaitzetan, maskoten kaioletan, igerilekuetan eta abarretan ere erabil daitekeen gailua da. Oso kolore askotarikoak ditu eta horien artean urdina, gorria, laranja, zuria, berdea etab aurkitzen ditugu.\nEraikitako materiala kalitate handikoa da, aluminiozko aleazioarekin eta altzairu herdoilgaitzezko euskarriekin egindako plastikoz egina baita. Material hauek errendimendu fidagarria eta iraunkortasun handia lortzeko diseinatuta daude. Argiztapen pantaila honekin abantailak lor ditzakegu arrain eta landareentzat. Argiaren kantitatea eguneko zenbait unetan erabiltzeko egokitu eta programatu daitekeelako gertatzen da. Pantaila tamaina desberdinetako akuarioetara egokitu daiteke. egin klik Ez da produktuik aurkitu. bat lortzeko.\nZer da akuarioaren LED pantaila\nAkuarioetarako LED pantailak zer diren oraindik ez dakitenentzat, definizio laburra egingo dugu. Gure arrain depositua errendimendu bikainarekin argitzen laguntzen duen elementua da. Emanaldi hau batez ere energia eraginkortasun onari esker egiten duten energia aurrezteari. Balio izugarria erakutsi duen teknologia da eta arrain depositua ondo argitzen laguntzen du beroa transmititu gabe.\nPantaila hauek alternatiba bikaina dira gure akuarioak argitu ahal izateko. Ebaluazioek gure akuarioak argiztatu ahal izateko estrategia hobea direla adierazten dute ohiko argiztapena baino.\nAquariumean LED argiak erabiltzearen abantailak\nArgiztapen hau akuarioetan erabiltzeak zer abantaila dituen zerrendatuko dugu:\nEraginkortasun energetiko handia dute, epe luzera kostuak aurrezten lagunduko diguna.\nLED argiztapena akuarioan ez du inolako bero motarik sortuko, beraz, mesede egingo die bai arrainei, bai landareei.\nErabiltzeko eta muntatzeko nahiko errazak dira.\nEz dute ia mantentze-lanik egiten eta argi espektro zabalagoa dute gure arrain depositua hobeto pertsonalizatzeko.\nNola aukeratu akuarioko LED pantaila\nZenbait aholku emango dizkizuegu merkatuan dauden askotariko modeloen artean aukeratzerakoan zer bilatu behar den jakiteko. Honako aldagai hauek hartu behar dira kontuan.\nAquarium tamaina: Aquariumaren tamainaren arabera dimentsio desberdinetako pantaila beharko dugu. Lumens LED pantailetako argiaren intentsitatea neurtzeko erabiltzen den neurria da. Ertaina bitartekoa litro bakoitzeko 15-20 lumen artean dago. Gure akuarioaren neurriak ezagututa, pantailak zein tamaina beharko dugun kalkula dezakegu.\nLandare mota: Uretako landareen barietateak ere eragina du argiztapen-pantaila aukeratzerakoan. Bakoitzak argi intentsitate jakin bat behar du fotosintesia egiteko.\nArgiaren intentsitatea eta espektroa: Garrantzia handiko bi aldagai dira. Intentsitatea denbora unitate bakoitzeko igortzen den fluxu argiaren kopurua da. Intentsitate hori lumen neurtzen da eta akuarioko lanparetan adierazitakoa da. Espektroa argiaren uhin luzera da.\nFuntzioak eta kontrol modua: Errendimendu hobea izateko onena da akuarioetarako LED pantailak automatizatuta daudela. Horrela, eguneko eta gaueko ordutegiak simulatzeko konfigura ditzakegu. Horrela, gure akuarioak ahalik eta naturala den ingurunea duela bermatzen dugu.\nNola muntatu LED pantaila akuarioan\nDatu tekniko garrantzitsu bat egokitzen zaigun LED pantaila aukeratzerakoan muntatzeko erraztasuna da. Zenbait kasutan aparatua muntatu eta desmuntatu behar da mantentze lanetarako. Horrek akuarioan kokatu, kendu edo txertatzea errazten du. Ez dira gomendatzen sistema elektriko konplexuak dituzten ereduak. Onena da ez dituztela teknikotasun gehiegi behar horiek ulertzeko eta muntaketa erraza edukitzeko.\nInformazio honekin akuarioentzako LED pantailei buruz gehiago jakingo duzula espero dut.\nArtikuluaren bide osoa: Arrainena » Ur gezako akuarioa » Aquariumeko LED pantaila


Loiolako Iñigoren alde ezkutatua - UNZ\nLehengo ekainaren 1ean Jose Luis Orella historialari eta ikerlari Iruñarra izan genuen Azpeitian Loiolako Iñigoren historia kontatzeko. 1521eko Noaingo guduaren inguruko hitzaldi sortaren barruan kokatzen da hitzaldi hau.\nBadakigu, Azpeitiarrak, egun batean Iñigo izateari utzi eta Ignacio izatea erabaki zuela. Bada, Orella lehenengoari buruz arituko zaigu, Iñigo Loiolakoari buruz, alegia. Urola bailarako gehientsuenak dakigu gure Iñigo ez zela hain santu santua ere izan; zeharka bada ere zerbait entzun dugu, nahiz eta ezer garbirik ez jakin. Jose Luisek zenbait gertaera larriren berri emango digu. Gainera, agian jakingo duzue 1521ean, Gaztelako armadarekin, Nafarren kontra (hau da, euskaldunen kontra) aritu zela. Berak bere memorian dio Frantsesen kontra aritu zela, baina gezurra esan zuen, Nafarren kontra aritu baitzen; hori bai, Nafarrek Bearnotar eta Gaskoien (Frantsesen) laguntza izan zuten. Gai hori ere argi asko utzi zuen historialari nafarrak.\nOrain arte gauza onak besterik ez dizkigute kontatu Loiolako Iñigori buruz, baina hitzaldiaren ondoren garbi ikusiko duzue Iñigok bazuela bere alde iluna ere. Guk gomendatzen duguna da: ezagut ditzagun ongi gure historiako pertsonaia nagusienak eta aukera ditzagun geuk geure heroiak. Ez ditzagun besteek inposatutako heroiak gurtu.\nGaia probestuz, esan behar da beste euskal pertsonaia batekin ere antzeko zerbait gertatzen ari dela: Elcanorekin hain zuzen ere. Espainiar militarrak jo eta su dabiltza Getariarrari gorazarre egiten. Ezagutu dezagun ongi pertsonaia hori ere, eta erabaki dezagun guk geuk heroitzat hartuko al dugun ala ez. Urriaren 20an izango duzue aukera paregabea Elcano hobeto ezagutzeko, Asier Lopezen hitzaldiaren bidez.\n1521eko Noaingo guduaren inguruko hitzaldi sortako saio gehiago ikusi nahi izan ezkero hemen dituzue loturak:\nAmaia Nausia - Birginak edo putak\nJoseba Asiron - Nafarroaren konkista 1521-1530


Gipuzkoako museoak - Museos de Gipuzkoa: Photomuseum. Argazki & Zinema Museoa : MARILYN MONROE. GONAK HAIZETARA\nPhotomuseum. Argazki & Zinema Museoa |\nMARILYN MONROE. GONAK HAIZETARA\n2018-08-21 / 2018-09-30\nMARILYN MONROE: GONAK HAIZETARA\nIrribarre misteriotsua, txapel iraultzailea, goizaldean ezgaraiko haizagailua inoiz lokartzen ez den hirian. Horrela sortzen dira hilezkorrak izatera heltzen diren mitoak: Mona Lisa, Che, Marilyn.\n1954ko irailaren 15eko goizaldea zen. Billy Wilder zuzendariaren argibide zeha- tzei jarraituz, Paul Wurtzelek, efektu berezietako bere nagusiak, milagarren aldiz eragin zion Lexington etorbideko 590 zenbakia eta 52 kalearen kantoian kokatutako metroko burdin-sareta azpian ezkutatua zegoen haizagailu erraldoiari. Etxe-orratzen hiriarekin, Askatasunaren estatuak baino lotura handiagoa duen duen ikono baten jaiotza ezagutzeko beharrezko xehetasunak dira.\nGautxori askoren artean Marilyn Monroek bere film berriaren eszena filmatzera zihoala zabaldu zen “The Seven Year Itch”, gazteleraz “La tentación vive arriba” delakoarena, hain zuzen. Publiko pazientearen, beroaren, izerdituaren eta nazkatuaren artean, izarraren senarra: Joe di Maggio. Prentsa-buruak deitutako argazkilari ugari zeuden eta leku nabarmenean, metroko sareta ospetsua bihurtuko zenaren alboan, Hollywoodeko Bernard.\nBere ordezkoak, Gloria Musolinok, 30 proba egin ondoren, zinemako ilehori desiratuenak berriro irribarre egin zuen kamera aurrean, eta Willian Travillak beretzat diseinatu duen diskreziorik gabeko gona-bolandera eusten saiatzen zen bitartean, Tom Ewell bere bikoteari zera aitortu zion: “Ez al da atsegingarria? Lasaitu ederra!”\nArgazkilarien artean eszena hilezkortu zuenentako bat George S. Zimbell izan zen. Errebelatu gabeko negatibo-biribilki bat aurkitu zuen kutxa batean 1971ean, bere bizilekua Montrealera aldatzerakoan. Bere irudiek mitoa egiaztatzen zuten, zetazko gona atzean sekretu ezkutua, lilura malizia gabekoa eta pikaroa, eta neurri berean emakumeen lilurakeriaren sinbolo nagusia.\nIrudi fotografiko horren oroimena betirako geratu da margoetan, estatuetan eta komikietan jasota, publizitate-kanpainetarako, parodietarako eta txisteetako inspirazio bihurtuz. Marilyn gozoa, atsegingarria, samurra eta galdua.\nJabetasuna: Photomuseum Argazki Euskal Museoa Fundazioa\nTelefonoa: Tel. 943130906\nHelbidea: San Ignacio, 11\n20800 - Zarautz - mapa ikusi\nBakarkako salneurrien zerrenda:\nAbonu txartela (12 Bisitaldi): 30€\nAbonu txartelak, diru-aurrezte itzelaz gain, argazkilaritzan espezializaturiko estatuko liburutegi garrantzitsuena dohainik kontsultatzeko aukera ematen du.\nAsteazkenetan eta ostiraletan sarrera dohakoa izango da (bisita gidatudun taldeak izan ezik).\nTaldekako salneurrien zerrenda: (Aldez aurretiko zita).


BAGOAZ kolektiboa – Bagoaz\nAieteko bake konferentzia eta ETA erakundearen borroka armatua betirako uztearen erabakia jakin denetik 3 urtera,«BAGOAZ» sortzen da. 2014ko otsailaren 15ean, 23 eragile sozial, politiko eta sindikal desberdin batzen dira manifestu baten inguruan. Eragile horiek, bi egoera aktatzen dituzte. Alde batetik, 2011tik bake prozesuaren alde izan diren iniziatiba desberdinak (forum, mobilizazio…); eta bestetik, Frantses eta Espainol estatuen jarrera errepresiboa. Garai berean, Estrasburgoko giza eskubideen auzitegiak «Parot» doktrina eteten du eta 60 euskal preso politiko askatzera behartzen du Madril. Gertakari biziki inportantea eta positiboa izan da azken hau.\n2014ko otsailaren 15a aintzin, hainbat gertakarik preso eta iheslarien inguruko dinamikari azelerazio bat ematen diote : hauek dira, EIPK (Euskal Iheslari Politikoen Kolektiboa) eta EPPKren (Euskal Preso Politikoen Kolektiboa) parte hartze aktiboa bake prozesuan, haien bide orrien bidez. Bide orri hauen proposamena nazioarteko adituek egindako gomendioen dinamikaren barne heldu dira. Gertakari hauek, 23 eragileak bultzatuko ditu Ekainaren 14an mobilizazio handi bat antolatzera Baionan «Giza eskubideak, Irtenbiea, Bakea» lemapean.\nEkainaren 14ko mobilizazioa lorpen bat da. Alde batetik 8000 pertsona bildu dituelako eta bestetik sustengu anitza lortu duelako, hau da, tendentzia desberdinetako 100 hautetsi baino gehiago, sindikatu desberdinetako sindikalistak, gazte mugimendu desberdinak… Lehen aldia da Ipar Euskal Herrian preso eta iheslarien eskubideen inguruko aldarrikapenak hain sustengu zabala lortzen duela. Aldarrikapen hau indartu da berriz joanden urriaren 24an baionako adierazpenarekin.Dudarik gabe, azken egun hauetan pausu kantitatibo eta kalitatibo bat eman da. Hau guzia preso eta iheslarien eskubideak bermatuak izan daitezen, bake prozesua aintzina dadin.\nBake prozesuak bere bidea segitzen du alde bakartasunean. Estatuek ez dute eztabaidarik onartzen eta ez dute keinurik egiten. Bake prozesuaren gakoa gizartearen aktibazioan atxemainen da: gizartearen parte hartzea indartuz eta antolakunde eta elkarte desberdinen parte hartzea indartuz.\nZentzu hortan, pausuak eman dira jadanik, segi dezagun bide hortatik.\n«BAGOAZ» dinamika gai izan da jende ainitz mobilizatzeko. Inportantea da beraz dinamika horrekin segitzea eta oraino gehiago zabaltzea.\nLan bikoitza da beraz: Alde batetik 14ko mobilizaziora atxikitu diren guziak sentsibilizatu, haien parte hartzea beharrezkoa delako gatazkaren konpontzeko. Haien kideekin eztabaidatuz eta azken hauek mobilizatuz. Bestetik beste antolakunde eta elkarteekin harremanetan sartzeko beharra bada «BAGOAZ» dinamika aurkezteko eta hortan parte hartzera gonbidatzeko.\nHorretarako, kolektibo berri horrek bere lan ardatzak eta funtzionamendua definitu behar ditu.\nLan ardatz eta medioak :\n«BAGOAZ» kolektiboaren funtzio nagusia gaur egun, preso eta iheslarien eskubideen errespetuaren aldeko kanpaina egitea izan behar da. Galdera honen inguruan aurrerapenak lortu behar dira, jakinda helburua, preso eta iheslari guzien itzultzea dela. Amistia osoa, gatazkaren konponbide integralaren baitan ulertuz. «BAGOAZ» kolektiboak EIPK eta EPPK kolektiboen bide orriak babesten eta laguntzen ditu.\nParaleloki, «BAGOAZ» preso eta iheslariei buruzko informazioaren zentralizatzeko eta 4 haizetara hedatzeko tresna izan behar da. Mobilizazio orokorraren garapenerako informazio hauek gizarteari hedatzea ezinbestekoa da.\nEpe motzeko aldarrikapenak:\nEri diren presoak askatzea\nBaldintzapeko askatasuna lortzen ahal dutenak askatzea\nDispertsioarekin bukatzea eta presoak Euskal Herrira hurbildu eta batzea.\n80. hamarkadan Frantziak espultsatu iheslarien itzultzea.\nAldarrikapen hauei lotua, salbuespenezko neurriekin bukatzea ezinbesteko da, euroaginduak besteak beste. Neurri hauek gure azalpen eta aldarrikapenetan tokia izan behar dute.\n«BAGOAZ» estatu frantses eta espainolari zuzentzen zaie, bereziki estatu frantsesari gatazkaren konponbidean inplika daitezen. «BAGOAZ»k, eskubide estatu batean eskubide demokratikoak ukatzea kontrajarriak direla salatuko du.\nErabiliko diren medioak, medio publikoak eta usaiakoa izanen dira: afitxak, traktak, prentsa agiriak, sare sozialak, web gunea, bilkura publikoak, mobilizazioak…\nGaurko «BAGOAZ» preso eta iheslarien eskubideak aldarrikatzeko tresna bezala definitzen da, gatazkaren konponbidearen baitan. Preso eta iheslarien kolektiboekin lanean aritzea ekarria izanen da baita ere bake prozesuan lanean ari diren beste kolektibo batzuekin, adibidez Bake Bidea-rekin.\n2014ko azaroaren 8a, Baiona.


Biharkoa da bidea : Norabidea\nBiharkoa da bidea\n10. ekarpena: Imanol Esnaola (Gaindegiako koordinatzailea)\nKatalunia eta Espainiako Erreinuaren arteko harremana ez dirudi oso katalanen aldekoa izan denik. Ondorio horretara heltzen gara Independentismoak mahai gainean jarri dituen edukiak aintzat hartuz, defizit fiskalarena adibiderik argiena. Abertzaletasun “lasaia”, “moderatua” deitu izan den horren baitako gehiengoaren leialtasun “konstituzionalean”, ez zegoen, antza, bi aldeentzat onuragarria zen traturik. Zer zegoen, beraz? Eta zergatik egun ez du balio?\nLehen galderari erantzuteko, esan daiteke, gutxiengo eragile batentzat tratua “ona” zela. Edo gehiengoa “ezjakina” zela. Bazegoen zerbait tratua iraunarazi duena.\nBigarren galdera, (“orain zergatik ez du balio”?) ez da horren erraza erantzuten. Independentziaren aldeko indar metaketa inoizko handiena eragin duen joeraren atzean esan daiteke orain sektore gehiago daudela, Espainiako Erresumarekin duten tratuarekin galtzaile sentitzen diren sektore eta kolektiboen “gizentzea” gertatu dela. Askok miretsi dugu Kataluniako herriak eta bere gizarteak azken urteetan egin duten ibilbidea ezagumenduan eta arrazonamenduan sakonduz, independentziaren aldeko edukiak ikuspegi kritikotik neurtzen, zehazten eta erlatibizatzen. Beharbada lan intelektual erraldoi horren atzean badago harremanaren edukia auzitan jartzera iritsi den aski osagai. Baina hor ote dago txinparta eragilea?\nLerro hauek idazten ditugunean esango genuke, ordea, hori ondoren etorri dela, sezesio beharra horren aurretikoa dela. Ez duela lotura zuzenik 78an Espainiako Estatuarekin tratu “eskasa” egin izanarekin, bai ordea, Kataluniak herri gisa bere etorkizunak zer behar duen irudikatzearekin, sektore bakoitzak ariketa hori egin izanarekin. Esan dezagun beste era batera, Mundua bizkor ari da aldatzen, Kataluniako gizarteak erantzunak behar ditu Mundu horretan duintasunez kokatzeko, eta Espainiako Estatuak 78ko tratua giltzarrapoz lotuta dauka. Kataluniaren bilakaera eragozten duen giltzarrapoa.\nHona hipotesia: “Mundua aldatu” den neurrian Kataluniak herri gisa egokitzeko aukerak izan balitu hainbat sektorek ez zuketen auzitan jarriko Espainiarekiko morrontza. Gauzak aldatu egin dira, ordea, globalizazioak Bartzelona mapan ongi kokatu du, larrialdi sozialak edo murrizketek baliabide gehiago eskatzen dituzte, nazioarteko harremanek garai batekoa baino aparatu/askatasun instituzional handiagoa eskatzen dute, berdin jarduera ekonomikoak, aniztasun sozialaren kudeaketak…\nHipotesi honen arabera, sezesio beharra / askatasun maila handiagoen beharra edo estatu egituren beharra ez dago Espainiako estatuak Kataluniari egiten dion laidoan, Kataluniako herriak eta gizarteak mundu honetan kokatzeko sentitzen duten premian baizik.\nHari horretatik tiraka, Euskal Herrian identitatea edo autogobernuaren gabeziak (euskal lurralde bakoitzak bereak) ez dira aski mobilizatzaile gertatuko antzeko indar metaketa jendetsuago bat eragiteko. Menperatzaile on guztiek dakiten lez, estrategiaren lehen oinarria gutxiengo eragile baten leialtasuna sarituz kateatzea da, edo gehiengoa ezjakintasun gozoan mantentzea. Mobilizatzaile izan daitezke, ordea, gure gizarteak behar duen aberastasuna Madrilgo kutxatik kudeatzea; gure enpresen, arrantzaleen edo laborarien interesak bigarren mailan jartzen dituen misio diplomatiko batek ordezkatzea, edo onartuak izateko gure identitatea besterendu behar izatea. Beste era batera esanda, zer izan nahi dugun edo behar dugun jakinda hasiko gara Espainiarekin dugun tratuak zenbateraino balio duen edo ez neurtzen eta orduan, segur aski, egun independentzia zale ez diren asko bide subiranotasun handiagoen aldeko izango dira. Eta oraingo independentziazaleren batzuk, beharbada, kontrako bidean jarriko. Hasiko al gara pentsatzen zer izan nahi dugun, zer behar dugun Mundu honetan izateko, gure artean nolako harremana nahi dugun…?\nEtiketak: Euskal Herria, independentzia, Katalunia\n« Interesen eta pragmatismoaren arteko sokatira\nJaume Lopez: “28an independentziaranzko prozesu bat abiatuko da” »


Bukatu da Txema Gisasolaren aroa - Debagoiena - Goiena.eus\nGoiatz Arana 2014-01-17 14:20\nKontseilu Orokorreko presidente Txema Gisasolak dimisioa eman du taldeko Batzorde Iraunkorrean, "arrazoi pertsonalengatik". Arrasateko taldeko buruzagitzara inoiz iritsitako lehendakari gazteena izan da.\n2012ko uztailaren 1ean hartu zuen gidaritza, 50 urte zituela; Jose Maria Aldekoaren lekukoa hartu zuen, Aldekoa erretiro adinera iritsi zenean. Fagor Etxetresnetatik zetorren Gisasola, taldeko ikur nagusiaren Kontseilu Orokorreko zuzendaritzatik.\nArrasateko kooperatiba taldeari erabaki zailak hartzea egokitu zaio 2013. urtean, Fagorren hamaikagarren erreskatea dela-eta; bereziki prozesu zaila izan da Gisasolarentzat, etengabeko erreskateen iturria itxiko zuela jakinarazi baitzuen taldeak urriaren amaieran. Fagor Etxetresnen zuzendaritza zein langile-bazkideak eta baita erakundeak ere –Eusko Jaurlaritza bereziki– zain-zain zeuden, maiatzean egin bezala, urrian ere Mondragonek erreskatea eman zezan. Bideragarritasun planari finantzaketa ematea edo ukatzea zen kontua, eta Gisasolak, Mondragoneko Kontseilu Orokorreko beste kideekin batera, ezezkoa eman zuen, beste ezeren aurretik taldea bera jarrita.\nBukatu da, beraz, Txema Gisasolaren aroa Mondragon taldean. Haren lekukoa nork hartuko duen ez dago erabakita oraindik, baina segurutzat jotzen da Kontseilu Orokorreko kide bat izango dela, taldeko lehendakariorde bat, Mondragon taldearen sorreratik gaur arte bete den formulari jarraiki. Javier Mongelosek, Antonio Cancelok, Jesus Cataniak, Jose Maria Aldekoak eta Txema Gisasolak osatzen duten zerrendaren hurrengo izena hiru-lau hautagairen multzo txiki batetik aterako da.\nTxema Gisasolak dimisioa aurkeztu du gaur –egubakoitza– Kontseilu Orokorrean, "arrazoi pertsonalengatik", korporazioak prentsa-ohar bidez jakinaraz...


Ortzadarren marrazkiak egitea proposatu diete Orozkoko biztanleei - Orozko - Aiaraldea.eus\nJulen Solaun Martinez 2020-03-24 07:30\nOstadar baten marrazkia. / Orozkoko Udala\nGaztetxokoak elkarteak ostadar bat margotzea eta haren argazkia bidaltzeko proposatu die Orozkoko biztanleei, konfinamenduak iraun bitartean. Jasotako lanekin erakusketa prestatuko dute Orozkoko Museoan gerora.\nBidalitako argazki guztiak Museoan jarriko dira ikusgai egoera normaltasunera bueltatzean, oharrean adierazi dutenaren arabera. Era berean, marrazkiak toki ikusgarrietan jartzea eskatu dute, etxetik ezin dela atera gogorarazteko eta lanean ari direnei animoak bidaltzeko helburuarekin. Argazkiak infoinduma@yahoo.es helbidera bidali beharko dira, edo Facebookera igo Orozko Museoa etiketatuta.


Hondarribiko Gipuzkoa plazako Medievo tabernak Judas Arrieta artista hondarribiarrak iaz buruturiko "3 leku, 3 paisai, 3 akzio" proiektuaren erakusketa jasoko du\nHilaren 18tik abuztuaren 30era arte egonen da erakusketa ikusgai. Ostegunean, arratsaldeko 19:00retan egingo dute inaugurazioa. Erakusketak, Arrietaren gidaritzapean herriko haurrek sorturiko hiru koadro biltzen ditu. Alde ...\nUrteroko Txipiroi besta ospatuko da Hendaian, larunbata hontan. Arratsaldeko 19:00etatik aitzina, txipiroiak eskainiko dituzte herriko hainbat elkartek, 30 elkarte gutxi gora bera elkartuko direlarik. Txipiroi ...\nSolaslagunek ikasturte bukaerako besta izan zuten joan den igandean\nSolaslaguneek ikasturte bukaerako besta izan zuten joan den igandean.\n1. orria 13tik Ondorengoa


PINTXOS DE LEGENDE DE DONOSTIA-SAINT SEBASTIEN | Txertoa Argitaletxea PINTXOS DE LEGENDE DE DONOSTIA-SAINT SEBASTIEN – Txertoa Argitaletxea\nPintxos de Legende de Donostia-Saint Sebastien, Josema Azpeitia: Donostiako taberna eta pintxorik ospetsuenak ezagutzeko ibilbide historiko bat proposatzen digu Donostiako gaurko eta betiko pintxoak liburuak: pintxorik klasikoenetatik –Gilda mitikotik– abiatu, eta berritzaileenetarainoko txango bat. Liburu honetan bildutako errezetak pintxogintzan itzal luzca duten 25 tabernari esker eskuratu ditugu; hain zuzen ere, Donostia museoaren pintxo bizia izatea zor diegun 25 taberna aditu eta saiaturi esker. Bestalde, liburu hau gida modura ere erabil daiteke, Donostiako miniaturazko gastronomiari buruzko ibilbide tematikoak egiteko aukera ematen baitu. Sukaldean jardunez nahiz tabernaz taberna ibiliz, pintxoak ezagutu eta dastatu nahi dituen ororen gidari eta bidelagun izateko xedez sortu da Donostiako gaurko eta betiko pintxoak liburua.


Ostirala, abenduak 31\nKiroldegia, Aramaio | Deia\nOrixol mendizale elkarteak antolatuta Orixolera irteera egingo dute.\nOrixolera igoera Kiroldegia\nPresoen aldeko aldarrikapenak\nKurtzebarri mendia, Aretxabaleta | Bestelakoak\nAretxabaletako Sarek herritarrak gonbidatu ditu Kurtzebarri tontorrera joatera (11:00) presoen aldeko aldarrikapenak egiteko. Iluntzean (19:00) Herriko Plazan egingo dute ekitaldia herriko musikariek lagun eginda.\nPresoen aldeko aldarrikapenak Kurtzebarri mendia\n11:00 – Haurren lasterketarako izen ematea eta dortsalak margotzea, plazan. 12:00 – Haurren lasterketa. (14 urtetik beherakoak) Irteera plazan. 17:00 – Helduen lasterketarako izen ematea. 17:30 – Helduen lasterketa. Manuel Muñoz milia: lasterketako azken milia norgehiagoka izango da. Etorri mozorrotuta!\nSilbestradie Fernando Eskoriatza plazan\n11:00 – Haurren lasterketarako izen ematea eta dortsalak margotzea, plazan.\n12:00 – Haurren lasterketa. (14 urtetik beherakoak) Irteera plazan.\n17:00 – Helduen lasterketarako izen ematea.\n17:30 – Helduen lasterketa. Manuel Muñoz milia: lasterketako azken milia norgehiagoka izango da.\nArrasate musikaleko bandaren kontzertua\nArrasate musikaleko bandaren kontzertua Amaia Antzokia\n21 ixa 22. San Silbestre herri lasterketa - BERTAN BEHERA\nForuen plaza, Oñati | Kirola\nAntxintxiketan kirol elkarteak antolatuta, San Silbestre herri lasterketa. 7 kilometro herri barruan. 16:00etatik aurrera gaztetxoen lasterketak. 16:30etik aurrera nagusiak (14 urtetik gorakoak).\n21 ixa 22. San Silbestre herri lasterketa - BERTAN BEHERA Foruen plaza\nDurana kalea, Aretxabaleta | Kirola\nVI. San Silvestre lasterketa egingo da, Durana kalean hasita. Kirolak eta umore onak bat eginda bukatzeko urtea mozorroak jantzita eramateko dei egin dute antolatzaileek. 16:45: Haurren lasterketa. 17:00: Helduen lasterketa. Izena aurretik emanez gero –Arkupe, Belar Meta edo Ibarra kiroldegia– 2 euro ordaindu behar da dortsala, eta egunetan bertan 5 euro. 16 urtetik beherakoak debalde dute.\nSan Silvestre lasterketa Durana kalea\nVI. San Silvestre lasterketa egingo da, Durana kalean hasita. Kirolak eta umore onak bat eginda bukatzeko urtea mozorroak jantzita eramateko dei egin dute antolatzaileek.\n16:45: Haurren lasterketa.\n17:00: Helduen lasterketa.\nIzena aurretik emanez gero –Arkupe, Belar Meta edo Ibarra kiroldegia– 2 euro ordaindu behar da dortsala, eta egunetan bertan 5 euro. 16 urtetik beherakoak debalde dute.\nBizar Zuriren bisita\nAretxabaleta, Aretxabaleta | Gabonak\nKalerik kale ibiliko da, kiroldegitik abiatuta.\nBizar Zuriren bisita Aretxabaleta\nSeminarixoko karpa, Bergara | Bertsolaritza\nAmets Arzallus, Nerea Ibartzabal, Uxue Alberdi eta Sustrai Colina bertsotan, Maite Berriozabal gai jartzailearen gidaritzapean. Sarrerak, Pol-Pol eta Arranon, edo Seminarixoan egunean bertan.\nBertso saioa Seminarixoko karpa\nMusika bandaren kalejira\nOñatiko kaleak, Oñati | Musika\nMusika bandaren kalejira erdiguneko kaleetan barrena. Gabonetako egitarauaren barruan.\nMusika bandaren kalejira Oñatiko kaleak


Tsunami Demokratikoak Espainiako hauteskundeen bueltarako iragarri ditu hurrengo ekintzak\nEspainiako hauteskundeen hausnarketa eguna eta bozen ondorengo egunak gordetzeko eskatu die herritarrei. Batzelonaren eta Madrilen arteko partidaren egunerako ere ekintza bat egingo dutela iragarri dute.\nErrusiako soldadu batek zortzi kide hil ditu tiroz base batean\nEkialde Urruneko Txita hirian gertatu dira hilketak, Mongoliako mugatik 200 kilometrora eta Moskutik 5.700 ingurura dagoen hiri batean.\nUluru mendi sakratura igotzeko ilara luzeak eratu dira, igoerak debekatu aurreko egunean\nAustraliako Uluru-Kata Tjuta parke nazionalak mendi horretara igotzeko debekua ezartzea erabaki zuen 2017an, aho batez. Gaur sartu da indarrean debekua. Aurretik, jendetza ahalegindu da gailurrera igotzen.\nSegurtasun juridikoa ezbaian\nJoan den asteko protestetan 104 pertsona atxilotu zituzten, eta horietako 28 kartzelan daude, behin-behinean. Giza eskubideen aldeko taldeek prozedurak salatu dituzte.\nHondar ale bat gehiago\nUruguain presidentea eta parlamentua aukeratuko dituzte etzi. Eremuko gobernurik egonkorrena izan du, baina han ere aldaketa handi bat gerta liteke.\n«Estatua defendatu beharreko leku bat da»\nDe Giorgik uste du mugimendu feministak hauteskundeetan parte hartu behar duela, botereguneak «eskuinaren eskuetan» ez galtzeko.\nIngalaterra hegoaldeko konderriko Poliziak argitu du hildako guztiak helduak direla. Poliziak gidariaren hiru jabetza arakatu ditu Ipar Irlandan


Multigeruza polimerikoak: mediku-protesietarako materialen ezaugarriak hobetzeko bidea - Zientzia Kaiera\nAinara Valverde, Leyre Pérez\nGaur egun inplante artifizialen eskaera handia dago. Izan ere, azken hamarkadetan asmatutako material mota ezberdinei esker, moldagarritasun handia daukagu inplanteak diseinatzeko. Hala nola, artikulazio protesi edota hortz-protesietarako, inplante ez-organikoak oso aproposak dira, haien artean titanioa nagusi izanik, bere biobateragarritasun eta korrosioarekiko erresistentziari esker.\nIrudia: Azken hamarkadetan asmatutako material mota ezberdinei esker, moldagarritasun handia daukagu inplanteak diseinatzeko\nKateter baskularrak, bihotz balbulak edota gernu-kateterrak lortzeko berriz, aproposagoak dira polimeroekin egindako inplanteak, elastikotasun handiagoa eta propietate mekaniko onak aurkezten baitute. Hauen artean polietilen tereftalatoak (PET) arreta handia bereganatu du azken urteetan, biobateragarritasun moderatua aurkezten duelako, propietate mekaniko oso onak eta egonkortasun termikoaz gainera.\nHala ere, polimeroek eta material ez-organikoek, errefus arazoak sortzen dituzte askotan. Nahiz eta hau gertatzeko arrazoi ugari egon, jatorri nagusia bakterioak pilatzeagatik sortzen diren biofilmak dira. Biofilmak bakterio komunitate bat dira, organismo bakar baten moduan jokatzen dutena. Hauek inplante artifizialetan eratzen dira gure ehun zelularrak hazi baino lehen, eta behin eratuta, antibiotikoekin konpontzea zaila da, biofilmak bakterioak babesten dituelako.\nBeraz, biofilmen eraketa ekiditzeko, bakterioen hasierako itsaspena sahiestu behar da inplanteetan. Hau lortzeko, jatorrizko materialaren propietateak aldatu gabe, gainazalaren eraldaketa irtenbide ona da. Izan ere, molekula edo konposatu ezberdinak gure gainazalean txertatuz propietate ezberdinak lortu ahal ditugu. Adibidez, materialaren hidrofilitatea handitzeak biobateragarritasuna handitzeaz gain, bakterioen itsaspena zaildu egiten du. Bestalde, konposatu kimiko batzuek bakterioak kontaktuan hiltzeko gaitasuna dutela frogatu da. Polisakarido batzuek lehen aipatutako propietate hauek erakusten dituzte. Azido hialuronikoa esaterako, naturako konposaturik hidrofilikoenetarikoa da, biobateragarria eta biodegradagarria izateaz gainera. Beste aldetik, kitosanoak bakterioak hiltzen ditu kontaktuan, haien mintzak apurtu egiten dituelako.\nBi polisakarido hauek polielektrolitoak dira, hau da, pH espezifikoetan karga daukate. Azido hialuronikoak karga negatiboa dauka eta kitosanoak karga positiboa. Honi esker bien multigeruzak eraikitzeko oso egokiak dira, geruz-geruzeko metodologia erabiliz. Metodologia honetan, gure inplantea karga positiboa eta karga negatiboa duten disoluzio ezberdinetan sartzen da, eta disoluzioan dauden konposatuak itsatsita geratzen dira gainazalean indar elektrostatikoei esker. Hortaz, gure materiala azido hialuronikoan eta ondoren kitosanoan sartzen badugu, prozesua nahi bezain beste errepikatuz, hialuroniko eta kitosano multigeruzak lortu ditugu gainazalean, haien bien propietate interesgarriak dauzkan gainazal berri bat lortuz.\nMetodologia honen moldakortasuna frogatzeko, lan honetan azido hialuroniko/kitosano multigeruzak inplanteetarako bi substratu ezberdinetan eraiki dira; titanioa substratu ez-organiko gisa eta polietilen tereftalatoa substratu polimeriko gisa; etorkizun handiko inplanteak egiteko material bereziak lortzeko asmotan.\nArtikuluaren izena: Multigeruza polimerikoak: mediku-protesietarako materialen ezaugarriak hobetzeko bidea.\nLaburpena: Biomedikuntza arloan inplante moduan erabiltzeko material berrien eskaera handia dago, baina errefus arazoak sortzen dituzte biobateragarritasun kontuak direla eta. Lan honetan azalduko dugu nola eraldatu dugun bi substratu motaren gainazala. Bat ezorganikoa izango da eta bestea polimerikoa. Geruzaz geruzako («layer by layer») estrategiaz baliatuta, azido hialuroniko eta kitosanozko multigeruzak sortuko dira. Kitosanoa fluoreszenteki markatu eta mikroskopio konfokalean fluoreszentzia- hazkundea behatu ondoren, ondorioztatu da geruzak modu arrakastatsu batean sortu direla. Honi esker, materialaren hidrofilitatea areagotzea lortu da, eta horrela, bakterioen aurkako gainazala lortzeaz gainera materialaren biobateragarritasuna handituko da modu merke eta sinple batean.\nEgileak: Ainara Valverde, Leyre Pérez.\nAinara Valverde eta Leyre Pérez POLYMAT eta UPV/EHUko Zientzia eta Teknologia Fakultateko Kimika Fisikoa saileko Kimika Makromolekularreko Laborategian dabiltza.\nArgitalpen-data: 2019/08/30 · Atala: Argitalpenak, Dibulgazioa


Marta "Pocha" Bersek bere bizitzari buruz hitz egin zuen "Palabras mayores" zikloko jardunaldian\nHezkuntza alorrean izan duen eskarmentu handiaz aritu zen joan den larunbatean Gral. Rodriguez herri argentinarreko Eusko Aterpea Euskal Etxeko liburutegian 84 urte aberats dituen Marta 'Pocha' Berse de Lavallen --komentario gisa, Lavallen, Labaien euskal deituraren bertsio bat da--, Emakumearen Nazioarteko Egunarekin bat antolatutako 'Palabras Mayores' (Hitz Nagusiak) bertako zikloko hitzordu berri batean. General Rodriguezen bertan bizi den irakasle honek hezkuntzaren munduari eskaini dio bere bizitzaren zati handi bat eta, gaur egun ere, herriko irakasle erretiratuen elkarteko presidentea da.\nEmakumearen Nazioarteko Egunarekin bat eginez, General Rodriguezeko Eusko Aterpea Euskal Etxeak Marta 'Pocha' Berse de Lavallen gonbidatu nahi izan zuen Palabras mayores hitzaldi zikloan parte har zezan. 'Hauxe da nire ahotsaren doinua, inoiz ez nuen klase batean oihu egiteko beharrik eduki', argitu zuen protagonistak hitzaldia hasi orduko. Haurtzaroa, gurasoak eta '5 esquinas' ondoko etxean izandako bizipenak maitasunez gogoratu zituen. 17 urte besterik ez zituela irakaskuntzan ari zen lanean jada hizlaria. Hirurogeita zazpi urte beranduago, 84 urterekin, hezkuntzaren alde sentitzen duen amodioak segitzen diola arras agerian utzi zuen Marta 'Pocha' Bersek, hezkuntzak bizitzako arlo guztietan duen garrantzia behin eta berriro azpimarratuz zuelarik mintzaldian zehar.\n[Gral Rodriguezeko irakasle eta bizilaguna hitzaldiko momentu batean]\nHizlariaren eta entzuleen artean sortu zen elkarrizketa arina eta interesgarria izan zen. Kafea hartzeko tartetxo bat utzi ondoren, protagonistak bere senar Pedro Lavallen eta bi semeak ere aipatu zituen eta bere bizitzaren zati hori ere partekatu zuen entzuleekin. Zenbait anekdota eta pasadizo tartekatuz, Martak bere bizitzako alderdi guztiak ukitu zituen, irakaskuntza bera, landareengatik sentitzen duen pasioa eta baita ere egun presidente gisa aritzen den General Rodriguezeko Irakasle Erretiratuen Elkartean garatzen duen lanaz, hau guztia erakunde horretako zenbait lankide aurrean zituela.\nEusko Aterpea Euskal Etxe barruko Nikomedes Iguain Azurza Herri Liburutegiaren lokala jendez beterik, bi orduz aritu zen Marta 'Pocha' Berse de Lavallen solasaldi bizian. Ondoren, Liburutegiko arduradun den Francisca Vicente liburuzainak lore-sorta bat eman zion opari, Palabras Mayores-en jardunaldi berri batean parte hartzea eskertuz. Segidan, bertaratutakoek topa egin zuten Emakumearen Eguna ren karietara eta Eusko Aterpeak antolatutako ziklo honen hitzordu berriaren arrakasta ere ospatuz.\nEmakumearen Eguna eta saria Fca. Vicente de Ponce-ri (1997)\nGral. Rodriguez-eko Elvecinal.com webgunean\nSari bikoitza Fca. Vicente de Ponce euskal liburuzainarentzat


Goierriko HitzaOtamotz.com Urretxu-Zumarraga, Author at Goierriko Hitza - Page 2 of 389 | Page 2 Otamotz.com Urretxu-Zumarraga, Author at Goierriko Hitza - Page 2 of 389\nUrretxuko igerilekua itxura hartzen ari da\nby Otamotz.com Urretxu-Zumarraga - Api 20, 2018\nJon Luqui alkateak eta Igor Zubillaga eta Jon Albisua zinegotziek igerilekuko obra bisitatu dute gaur goizean. Negu gogorra egin du eta horrek lanak atzeratu ditu, baina bainu denboraldia ekainean hasiko... + Irakurri\nPoesia liburu ilustratua idatzi du Antxiñe Mendizabalek\nAntxiñe Mendizabal Aranburu idazle zumarragarrak Emakume burugabea poesia liburu ilustratua idatzi du. Protagonista bere gorputza okupatzeko, gorputzarekin pentsatzeko, beharra sentitzen duen emakume bat da. Marrazkiak Iraia Okina Salazar durangarrak egin... + Irakurri\nBidegorriak Japoniako lorategi bat dirudi\nby Otamotz.com Urretxu-Zumarraga - Api 19, 2018\nBidegorriko zuhaitzek aste honetan loratu dute eta pasealekuak Japoniako lorategi batzen antza hartu du. Izan ere, zuhaitz hauek japoniarrak dira: prunus serrulata kanzan motakoak, hain zuzen ere. Herri askotan jarri... + Irakurri\nUrola triatloi taldeak Duatloi Txikia antolatu du larunbaterako\nPlazaola Urola triatloi taldeak Duatloi Txikia antolatu du larunbaterako. 16:00etan hasiko da, Areizaga-Kalebarren plazan. Hiru taldetan parte hartuko dute: 2008-2009 urtean jaiotakoak, 2006-2007koak eta 2004-2005ekoak. Norberak bere bizikleta eraman beharko... + Irakurri\nHiri Galduak herriko taldeak Niko Etxartekin joko du bihar Labeagan\nBihar hasiko da Poligrafo Fest! musika jaialdiko bigarren asteburua. Hiri Galduak Zumarraga eta Urretxuko taldeak eta Niko Etxart Iparraldeko rockero mitikoak joko dute. Larunbatean beste bost talde ikusteko aukera egongo... + Irakurri\nMusti Taldeak Realeko bazkide beteranoak omenduko ditu\nby Otamotz.com Urretxu-Zumarraga - Api 18, 2018\nUrteroko moduan, Musti Taldeak Realaren bazkide bezala 25 urte bete dituzten herritarrak omenduko ditu. Afaria egingo dute ostiralean, 21:30ean, batzokian. Aurtengo omenduak Juanjo Aranburu Amilleta, Antonio Aranzadi Asenjo, Iñigo Cantero... + Irakurri\nOstiralean Kilometroak 2018ko kanta eta bideoklipa aurkeztuko dituzte\nKilometroak 2018ko kanta eta bideoklipa ostiral honetan aurkeztuko dituzte, 19:30ean, Urretxuko Gernikako Arbola plazan. Eguraldi txarra egiten badu, aurkezpena Ederrena pilotalekuan izango da. Kilometroak 2018ren leloari jarraituz, Urretxu-Zumarraga ikastolak herriko... + Irakurri\nNorbere barrenera heltzeko tailerra egingo dute bihar Zumarragan\nBihar, 20:15ean, Amalur Peñagarikano eta Josune Mendizabalek Experiamarte tailerra egingo dute Zumarragako Zelai Arizti aretoan. Ekitaldian Josu Maroto margolariak ere parte hartuko du. Helburua parte hartzaileek bere barruarekin konektatzea da.... + Irakurri\nby Otamotz.com Urretxu-Zumarraga - Api 17, 2018\nZumarragako Udalak Ekimena egitasmoa jarri du abian langabetuei lana bilatzen irakasteko eta parte hartu dutenen erdiak lana aurkitu du: hamalau lagunetik zazpik. Ekimena urrian jarri zuten abian. Sei hilabete horietan... + Irakurri\n« Aurrekoa 1 2 3 4 … 389 Hurrengoa »\nMay Boekenek bere bi liburuak aurkeztuko ...\nNork Otamotz.com Urretxu-Zumarraga - Api 26, 2018\nGizon bat hil da Legazpin bere traktore ...\nNork Goierriko Hitza - Api 19, 2018\nSutea izan da Beasaingo Oriamendi kaleko ...\nNork Goierriko Hitza - Api 12, 2018\nLazkao, eguzkipean mozorrotuta\nNork Goierriko Hitza - Api 21, 2018\nJose Miguel de Barandiaran Fundazioa\nJose Miguel de Barandiaran Fundaziotik benetan ederra iruditzen zaigu ...\nEstes exercícios ordenhando forçam ascendência no pau. https://nort ...\nQnC Jelly Gamat helps heal diabetic wounds three times faster than oth ...


Ekitaldiak 2021ko 11 iraila – InfoBeaz\nEkitaldiak 2021ko 11 iraila\nEkainaren 30era arte zabalik dago B-Ventureren seigarren edizioan izena emateko epea. Ideia edo proiekturen bat martxan baduzu, El Correok sustatutako ekimen hau bizkortzeko eta inbertitzaileei aurkezteko aukera bat da. B-Venture garapen-etapa goiztiarrean dauden proiektuei zein aurreratuenei zuzentzen zaie. Izaera berritzailearen, bideragarritasunaren eta eskalagarritasunaren arabera, batzorde antolatzaile batek 24 finalista aurrehautatuko ditu. Talde sustatzaileek prestakuntza-programa bat […]\nThink Big 2021 saria\n15 uztaila/8:00 am - 30 iraila/5:00 pm\nIrailaren 30era arte zabalik egongo da epea EHUko unibersitarien artean ekintzailetza bultzatzeko Emprender Zitek-ek antolatzen duen Think Big 2021 sariketan izena emateko. Bizkaiko Campuseko edozein fakultate edo eskolatan matrikulatuta dauden ikasleek eta EHUko beste campusetan izena emanda dauden Bizkaian bizi direnek eska dezakete. Lau sari ekonomiko emango dira: 2500 €, 1500 €, eta 800 € (3.eta 4.a). […]\nTangram azelerazio programaren 1. edizioa\n16 uztaila/8:00 am - 12 iraila/11:00 pm\nIrailaren 12ra arte zabalik egongo da epea Tangram Azelerazio Programarako proiektuak aurkezteko. Programa hori impact Hubek garatu du, PwC eta Beazekin batera, ekintzailetza-proiektu jasangarri eta zirkularrak laguntzeko. Izen-ematea. Programa sortu berri diren startupei zuzenduta dago, baldin eta merkaturatutako Gutxieneko Produktu Bideragarria badute eta trakzioa erakusten badute. Aurkezten diren proiektuek eta ekimenek 4 gai izango dituzte […]


Elisa Beitia: «Bizitzeko modu bat da niretzat ThetaHealinga» - Azkoitia - Maxixatzen.eus\nElisa Beitia: «Bizitzeko modu bat da niretzat ThetaHealinga»\nMaxixatzen.eus 2017-08-02 10:58\nElisa Beitia, ThetaHealingean aditua.\nThetaHealing izeneko teknika da, besteak beste, Elisa Beitia Amondarainen (Azkoitia, 1974) ogibidea gaur egun. Sei urte daramatza horretan sakontzen. Teknika horri esker, bizitza aldatzea posible dela dio Beitiak. Bere kasuan, botere pertsonalaren berreskuratzea eta bizitzaren aurrean duen jarrera hobetu dituela aitortu digu. Gaiak interesa piztu digu, eta adituarekin izan gara teknika hori gertutik ezagutzeko.\nZertan datza ThetaHealing izeneko teknika?\nThetaHealinga meditazioan oinarritutako teknika bat da. Norberak bere bizitzan helburu bat badu, edozein alorretan (fisikoan, mentalean edo espiritualean) eta hori betetzeko bide bat egin behar badu, aurki ditzakeen oztopoak detektatzen, kentzen edo aldatzen ahalbidetzen duen teknika bat da. Horri esker posible da garatzea norberarekiko maitasuna, errespetua eta intuizioa. Era guztietako menpekotasunak eta baldintzatzeak nola soluzionatu erakusten digu. Alegia, nahi dugun bizitza hori osotasunean bizitzea eragozten diguten sinesmenak eta uste faltsuak desegituratzen ditu, gure gaitasunak eta onurak hobetzen eta handitzen dituzten elementuekin ordezkatuz.\nFinean, teknika bat baino gehiago da ThetaHealinga: bizitzeko modu bat da niretzat.\nTeknika berria al da?\nTeknika hau Vianna Stibalek EEBB garatu zuen, eta etengabeko eboluzioan ari da. Jada mundu osoan zabalduta dago, eta guztira 500.000 pertsona baino gehiagok praktikatzen dugu. Orain ari da ezagunagoa egiten gure artean.\nNolatan hasi zinen alor honetan murgiltzen?\n2011. urtean Kanadara joateko aukera izan nuen, bertan bi urte eta erdi egin nituen eta teknika desberdinak ikasi nituen; horien artean, ThetaHealinga.\nBilaketa pertsonal baten ondorioa izan da, argi eta garbi. Eta bilaketa horretan ikusitakoa, ikasitakoa eta bizitakoa elkarbanatzeko beharra sentitu nuelako dihardut honetan.\nEdozeinek egin dezake zuk egiten duzuna edo ahalmen berezi bat duzu?\nDenok dugu gaitasuna, edozeinek ikas dezakeen teknika bat da. Hala ere, landu beharreko zerbait da, gauza guztiak bezala.\nKultur Etxean talde batekin biltzen zara astean behin.\nBai; ostegunetan elkartzen gara, 20:30etik 22:00etara. Saio irekiak eta doakoak izaten dira, eta meditazioa da ardatza. Horretaz gain, gai desberdinak jorratzen ditugu. Izan ere, bakoitzaren garapen pertsonalean eta espiritualean izan ditzakegun kezkak elkar banatzeko espazio bat eskaintzea da nire helburuetako bat. Hau da, norberarentzako espazio eta momentu bat eskaintzea.\nZein izaten da zure zeregina saio horietan?\nNire lana bidelagun izatea da. Prozesuan zehar izan ditzaketen blokeoen kontziente izaten eta horiek lantzen laguntzen diet.\nZein beharrekin joaten da jendea zure saioetara?\nEgunerokotasunean dituzten beharrekin etortzen dira; hainbat motakoak izan ohi dira. Askotan zerbaiten bila dabilen pertsonak hurbiltzen zaizkit.\nNolako sentsazioak izaten dituzue saioen ondoren?\nOso teknika eraginkorra da. Ematen diren aldaketak sotilak izaten badira ere, bizitzaren aurrean egoteko beste perspektiba bat ematen du, eta bizitza alda dezake. Transformazioak ematen dira, eta ongizatea da sentsaziorik nabarmenena.\nNorbere burua gehiago ezagutzeko balio al dezake?\nBai noski, azkenean lan pertsonala da, garapen pertsonalean oinarritutakoa.\nNori gomendatuko zenioke teknika hori probatzea?\nGuztientzako balio du. Bizitzan edozein mailatan "blokeatuta" sentitzen den edonori etor dakioke ondo saio bat.\nZein izan dira antzeman dituzun onura nabarmenenak?\nBakoitzaren beharren araberakoa da hori; nire kasuan, botere pertsonalaren berreskuratzea eta bizitzaren aurrean dudan jarrera nabarmenduko nituzke.\nThetaHealingean fedea izan behar al da onurak ikusteko?\nBai, fedea ardatz garrantzitsu bat da. Eragina edukiko duela sinesten baduzu izango du. Ordea, ez baduzu sinisten... zuregan ez du eraginik izango.\nMedikuntza konbentzionalari buruz zer iritzi duzu? Balio duela uste al duzu?\nNoski baietz, gu ez gara medikuak, ezta psikologoak ere. Gure lana ez da diagnosian eta preskripzioa oinarritzen. Horretarako daude medikuak. Hori bai, elkarlana izan daiteke. Gainera, mediku asko daude ThetaHealinga praktikatzen dutenak.\nGaur egun jendeak naturaltasunez hartzen al ditu horrelako teknikak?\nGeroz eta ohituago edo irekiago gaudela esango nuke. Baina gauza guztiak bezala, hau ere norberaren sinesmen sistemaren baitan dago.